Kristen Rivertz

Kristen Tobias Rivertz (født 29. desember 1862 i Korgen, død 11. oktober 1937Hj. Steenstrup: Hvem er Hvem 1938, side 578) var en norsk arkitekt.

 Virke som arkitekt 
Rivertz tegnet blant annet Frogner terrasse i Oslo (1916), Togahjørnet i Teatergaten 2 (1898–99), Blomqvists auksjons- og utstillingsbygning i Tordenskiolds gate 5 (1913–14) og Det Rivertzke kvartal på Sagene. Arkitekt Rivertz' plass er oppkalt etter ham. 

I årene 1904–07 arbeidet Rivertz i Ålesund etter bybrannen, og i kompaniskap med arkitekt Heinrich Jürgensen tegnet han flere av byens viktige jugendbygninger. I perioden 1907-09 arbeidet han i Kristiansund, og tegnet der blant annet Norges Banks bygg (1907–1908). 

Tidlig på 1900-tallet mente både Oslo kommune og de fleste arkitekter at det var best å bygge eneboliger og hagebyer også i storbyen. Rivertz, som var sosialt engasjert, skjønte at de aldri ville klare å løse boligproblemet i Oslo på den måten, så han etablerte et aksjeselskap som bygget femten tre–etasjes blokker med til sammen 469 leiligheter, de fleste ettroms eller toroms, noen med eget WC, andre med WC i gangen, det Rivertzke kompleks. Målet var å bygge rimelige og funksjonelle boliger for arbeiderklassen, og selv om Oslo kommune måtte overta selskapet, ble prosjektet fullført i 1912. 

Det Rivertzke kompleks er utført i en svært enkel nordisk nybarokk. Det samtidige Frogner terrasse er nært beslektet eksteriørmessig, dog i en rikere og mer luksuriøs utførelse.

 Forfatterskap 
Kristen Rivertz ga i 1934 ut Bolignød, boligpolitikk, boligkultur.

 Privatliv 
Kristen var bror av høyesterettsdommer Johan Albrigt Rivertz, lensmann Peter Edvard Rivertz og lagmann Jacob Andreas Rivertz.Nordli, Erling, Gård og Slekt i Hemnes, 1992

 Referanser 

 Eksterne lenker 
 Om Kristen Rivertz på Arc!
 Kristen Rivertz i Norsk kunstnerleksikon
 Det rivertzske sameiet

Kategori:Norske arkitekter
Kategori:Personer fra Hemnes kommune
Kategori:Personer begravet på Vår Frelsers gravlund